（TAGALOG/タガログ版）

Ｎｏ.64

Mayo

KAWASAKIINTERNATIONALASSOCIATIONNEWSMga paalala at impormasyon ｍula sa Kawasaki City190(日本語学級)
Ang mga kurso ng Nihonggo ay pag-aaral na kung saan matututunan ang pakikipag-usap, pagbasa,pagsulat, mga paraan ng pamumuhay, kaugalian at higit sa lahat pag-aaral na kasama ang mga
boluntaryo at mga kaibigan sa masayang paraan. Ang mga kursong ito ay nakalaan sa mga dayuhan atmga balik-bayan na nagha-hanapbuhay at maninirahan sa Kawasaki o sa kalapit Siyudad nito.
Ang mga kurso para sa semestreng ito ay idaraos sa Sentro ng Kultura at Edukasyon (Kyoiku
Bunka-Kaikan), Fureai-kan, International Center at Citizen Hall (Shimin-kan) sa munisipalidad ng
Saiwai, Nakahara, Takatsu, Miyamae, Tama at Asao.
Sa ano mang pagkakataon, mangyaring makipag-ugnayan sa mga nabanggit na lugar upangmagtanong ukol sa detalye, araw at oras at ilang beses ginaganap ang klase at iba pang impormasyongnais malaman.
Walang Bayad ang lahat ng ito maliban sa International Center. Halina’t pagbutihin ang inyong
kakayahan sa wikang Hapon.

(花と緑の市民フェア)
Ang Citizens Flower and Greenery Fair ay gaganapin sa Todoroku Ryokuchi nitong buwan ng Mayo,Ika 28 (Sabado) hanggang 29 (Linggo). Sa ibentong ito, matutunghayan ang mga paligsahan ng halamansa paso, makakapamili ng mga bulaklak, nakapasong halaman at mga gulay, malilibang din sa mga
eksibit ng may disenyong bulaklak at iba pa.
Sa 29, ika 1 ng hapon ay magdaraos ng pagtatanghal ukol sa pagpapala ng mga halamang ligaw sabuong taon, gayundin ang mga halamang tumubo sa bundok at bulaklak mula sa binhing buto.
Ipakikilala ito ni ginoong Hironobu Kuji, ang hardinerong nagtatanghal sa NHK.
Sa magkasunod na araw ng 28 at 29 sa Todoroki Ryokuchi, magkakaroon din ng “Animal Land”
kung saan maaaring sumakay sa munting kabayo (pony) at humipo at kumarga ng mga munting hayop.
Para sa iba pang detalye, makipag-ugnayan sa Citizens Flower and Greenery Fair Committee
Office sa numerong 044-860-2462. Inaanyayahan ang lahat upang maranasan ang likas na tagsibol atmaagang tag-araw sa Todoroki Ryokuchi.
191（川崎 音楽まつり）
Ang pagdaraos ng Music Festival ng Kawasaki 2005 ay gaganapin ng ika 10 ng Hulyo sa Kawasaki
City Kyoikubunka-kaikan ngayong taon. Ang pagtatanghal ay binubuo ng maraming nakalilibang na
musika at sayaw mula sa iba’t ibang grupo kagaya ng Kawasaki Odori 2005, Ang Eastern District ground
SDF Band, Ang Japan Maritime SDF Band mula sa Yokosuka at iba pa. Mapapanood ito ng walangbayad.
Sa mga interesadong manood nito, mag-apply sa pamamagitan ng pagpapadala ng returnable postcard,
isulat ang inyong pangalan, tirahan at edad sa: Kawasaki Music Festival Committee, 3rd Floor, 7-1
Miyamoto-cho, Kawasaki ward, Kawasaki City. Ipadala ang inyong aplikasyon bago mag ika 20 ng Hunyo.
Dalawang katao para sa isang aplikasyon.
Maaari din mag-apply sa Email: kawasakiplo@k9.dion.jp. Para sa iba pang detalye,tumawag sa Shimin Bunka Shitsu 044-200-2280.

（市営住宅入居者募集）
Mula ika-20 ng Mayo hanggang ika-2 ng Hunyo, 205 yunit ng bakanteng
bahay ang
magbubukas para sa aplikasyon ng mamamayan. Upang maka-apply para sa pabahay ng Siyudad,
kinakailangan ang mga sumusunod na kuwalipikasyon: ①naninirahan sa Kawasaki ②nagta-trabahosa Siyudad ng Kawasaki ng mahigit 1 taon ③hindi labis sa normal income ang tinatanggap na sahod④nahihirapang humanap ng matitirahan at iba pa. Ang mga uri ng pabahay ay: standard family units,
normal family units, single person units, elderly units, extended family units at marami pang iba.
Ang Application Forms ay matatagpuan sa Administration (Gyosei) Service centers, Ward Offices,
Branch Ward Offices, at Kawasaki Municipal Housing Supply Public Corporation.
Pagkatapos sulatan ang dokumento ng pag-aaplay, suriing mabuti ang nilalaman nito, gaya ng petsa,
uri ng pabahay, atbp bago ipadala sa: Kawasaki Municipal Housing Public Corporation. Sa iba pang
detalye, makipag-ugnayan sa Kawasaki Municipal Housing Supply Project Operation SectionEnrollment-in-charge, sa numerong 244-7578.
192(生田緑地バラ苑の開放)
Sa Ikuta Ryokuchi Rose Garden mag-libang sa panonood at pag-amoy ng may 4,700 bilang ng punong Rosas na may 533 uri na namumulaklak sa kasalukuyan. Ang Rose Garden ay bukas hanggang ika-6ng Hunyo,(Linggo). Magbubukas araw araw tuwing alas 10 ng umaga at ika 9 ng umaga sa araw ng
Sabado at Linggo. Magsasara sa oras ng alas 4 y medya at alas 4 naman ang huling pagtanggap ng
papasok na bisita.Ito ay walang bayad. Upang marating ang Rose Garden, 12 minutong lalakarin mulasa istasyon ng Mukogaoka-Yuen ng Odakyu Line at 15 minuto naman mula sa istasyon ng Shukugawara
ng Nambu Line. Bawal magpasok ng alagang hayop. Sa iba pang detalye, tumawag sa Park Manager ng
Environment Section: 200-2394.
(チャレンジショップの募集)
Ang Kawasaki Chamber of Commerce ay nag-aalok ng Challenge Shop sa pamilihan ng istasyonng Noborito para sa mga mamamayang walang tindahan o serbisyong pangangalakal sa kasalukuyan.
Ang proyektong ito ay naglalayong makapagbigay ng pagkakataong makaranas ng pagtitinda ang mga
mamamayang nais mag-umpisa sa pangangalakal. Tatlong bakanteng pwesto ng tindahan ang maaaring
aplayan para sa ano mang layunin maliban lamang sa kainan at painuman (restoran). Maaari itong
gamitin mula sa buwan ng Septyembre hanggang Agosto sa susunod na taon 2006. Kakailanganin ang ng
bayarin para sa maintenance fee at management fee. Mag-apply hanggang 15 ng Hunyo sa Tama-Asao
Branch office ng Kawasaki Chamber of Commerce. Makakahingi rin ng application form sa pamamagitan
ng telepono at para sa iba pang detalye at impormasyon, tumawag sa Industry of Tourism section ng
Economic Office:044-200-2352.

Silid−Sanggunihan para sa mga Dayuhan
Ang [Kawasaki International Association] ay nagbibigay ng walang bayad na konsultasyon serbisyo
para sa mga dayuhan tungkol sa pang-araw-araw na pamumuhay.
■ Konsultasyon sa iba't-ibang Wika
Wikang Ingles : Lunes ~ Sabado
Wikang Kastila: Martes at Huwebes
Wikang Intsik : Martes, Miyerkoles at Biyernes
Wikang Portugis: Martes at Biyernes
Wikang Koryano : Martes at Huwebes
Wikang Tagalog: Martes at Miyerkoles■ Oras ng Konsultasyon
10:00 ng umaga ~ 16:00 ng hapon
Issued by The Kawasaki International Association
2-2 Kizuki Gion Cho,Nakahara-Ku, Kawasaki 211-0033 Kawasaki International Center
Tel044-435-7000 Fax044-435-7010 Ｅ-mail:kian@bremen.or.jp HP URL:http://www.bremen.or.jp/kian/